
Narva Jäähalli ruumide tasuta kasutusse andmine
1. Asjaolud ja menetluse käik
Narva Linnavalitsusse laekus MTÜ Eesti Uisuliit taotlus palvega anda tasuta kasutusse Narva Jäähalli iluuisutamise Eesti Meistrivõistluste korraldamiseks ajavahemikul 18.-19.12.2010. a. Üritusel saadud piletitulu jääb Narva linna eelarvesse.
Antud küsimus oli vaadatud läbi Narva Linnavalitsuse linnavarakomisjoni 10.11.2010. a istungil, protokolli nr 11 punkt 13. Komisjon otsustas nõustuda taotlusega ja lubada anda MTÜ-le Eesti Uisuliit tasuta kasutusse Narva Jäähalli ruume iluuisutamise Eesti Meistrivõistluste korraldamiseks ajavahemikul 18.-19.12.2010. a.

2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 valla- või lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005. a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 võib linnavalitsuse korraldusega linnavara kasutusse anda tasuta tähtajaga kuni viis aastat või tähtajatult mittetulundusühingutele.
3. Otsus

Anda MTÜ-le Eesti Uisuliit, registrikood 80048860, tasuta kasutusse Narva Jäähalli ruume (jääväljak, riietus- ja duširuumid ning teised vajalikud ruumid) ajavahemikul 18.-19.12.2010 iluuisutamise Eesti Meistrivõistluste korraldamiseks.
4. Rakendussätted
4.1 Käesolev korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

